CELEX: 32007R0161
Language: mt
Date: 2007-02-15 00:00:00
Title: Regolament tal-Kummissjoni (KE) Nru 161/2007 tal- 15 ta’ Frar 2007 dwar il-klassifikazzjoni ta' ċerti merkanziji fin-Nomenklatura Maqgħuda

29.2.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  73
               
            REGOLAMENT TAL-KUMMISSJONI (KE) Nru 161/2007
      tal-15 ta’ Frar 2007
      dwar il-klassifikazzjoni ta' ċerti merkanziji fin-Nomenklatura Maqgħuda
      IL-KUMMISSJONI TAL-KOMUNITAJIET EWOPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura ta’ l-istatistika u tariffarja u dwar it-Tariffa Doganali Komuni (1), u partikolarment l-Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, jeħtieġ li jiġu adottati miżuri li jirrigwardaw il-klassifikazzjoni ta' l-oġġetti riferiti fl-Anness ma' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stipula r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kull nomenklatura oħra li hi kompletament jew parzjalment ibbażata fuqha jew li żżid xi sottodivizjoni addizzjonali magħha u li hi stabbilita permezz ta' dispożizzjonijiet Komunitarji speċifiċi, bil-ħsieb ta’ l-applikazzjoni ta’ tariffa jew miżuri oħra dwar il-kummerċ merkantili.
               
            
                  (3)
               
               
                  Skond dawn ir-regoli ġenerali, il-merkanziji deskritti fil-kolonna 1 tat-tabella ppreżentata fl-Anness għandhom ikunu kklassifikati taħt il-kodiċi NM indikata fil-kolonna 2, bis-saħħa tar-raġunijiet ippreżentati fil-kolonna 3.
               
            
                  (4)
               
               
                  Hu xieraq li jkun stiplulat li informazzjoni tat-tariffa li torbot li nħarġet mill-awtoritajiet tad-dwana ta' l-Istati Membri rigward il-klassifikazzjoni ta' merkanzija fin-Nomenklatura Magħquda iżda li mhijiex skond dan ir-Regolament tista', għal perjodu ta' tliet xhur, tkompli tkun evokata mid-detentur, skond l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità (2).
               
            
                  (5)
               
               
                  Il-miżuri previsti f’dan il-Regolament huma skond l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      L-oġġetti deskritti fil-kolonna 1 tat-tabella imniżżla fl-Anness għandhom ikunu kklassifikati fi ħdan in-Nomenklatura Magħquda taħt il-kodiċi tan-NM indikat fil-kolonna 2 ta' dik it-tabella.
      Artikolu 2
      Informazzjoni tariffarja li torbot maħruġa mill-awtoritajiet tad-dwana ta' l-Istati Membri, li mhijiex skond dan ir-Regolament, tista' tkompli tiġi evokata għal perjodu ta' tliet xhur skond l-Artikolu 12(6) tar-Regolament (KEE) Nru 2913/92.
      Artikolu 3
      Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 15 ta’ Frar 2007.
         
            
               Għall-Kummissjoni
            
            Laszlo KOVACS
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1. Ir-Regolament kif emendat l-aħħar bir-Regolament tal-Kunsill (KE) Nru 1930/2006 (ĠU L 406, 30.12.2006, p. 9).
      
         (2)  ĠU L 302, 19.10.1992, p. 1. Ir-Regolament kif emendat l-aħħar bir-Regolament (KE) Nru 1791/2006 (ĠU L 363, 20.12.2006, p. 1).
      
         ANNESS
         
                     Deskrizzjoni ta' l-oġġetti
                  
                  
                     Klassifikazzjoni
                     (Kodiċi-NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     
                                 1.
                              
                              
                                 Prodott likwidu bbażat fuq prodotti tal-ħalib iffermentati miżjuda bi steroli veġetali u togħma tal-frott ġejja minn preparazzjoni tal-frott.
                                 Il-kompożizzjoni (perċentwali skond il-piż) hija kif ġej:
                                 
                                    
                                                   
                                                               —
                                                            
                                                            
                                                               xiropp tas-sukrożju/glukożju
                                                            
                                                         
                                                
                                                   12,2 
                                                
                                             
                                                   
                                                               —
                                                            
                                                            
                                                               lattożju
                                                            
                                                         
                                                
                                                   2,5 
                                                
                                             
                                                   
                                                               —
                                                            
                                                            
                                                               proteina
                                                            
                                                         
                                                
                                                   2,6 
                                                
                                             
                                                   
                                                               —
                                                            
                                                            
                                                               xaħam
                                                            
                                                         
                                                
                                                   2,2 
                                                
                                             
                                                   
                                                               —
                                                            
                                                            
                                                               steroli veġetali (esteri ta' l-istanol)
                                                            
                                                         
                                                
                                                   3 
                                                
                                             
                                                   
                                                               —
                                                            
                                                            
                                                               il-kontenut tal-grass fil-ħalib inqas minn
                                                            
                                                         
                                                
                                                   0,2 
                                                
                                             
                                                   
                                                               —
                                                            
                                                            
                                                               kontenut ta' l-umdità
                                                            
                                                         
                                                
                                                   76,9 
                                                
                                             
                                 u kwantitajiet żgħar ta' vitamini u preparazzjonijiet ta' aroma (ħwawar)
                                 Il-prodott huwa disponibbli f'togħmiet differenti (pereżempju, frawli jew larinġ). Il-preparzzjoni tal-frott tikkonsisti minn meraq tal-frott miksub minn konċentrat tal-meraq tal-frott li huwa miżjud bi stabbilizzatur (pectin).
                                 Il-prodott, li jinstab fi flixkun ta' 65ml, huwa maħsub għal konsum dirett bħala xarba.
                              
                           
                  
                     2202 90 91 
                  
                  
                     Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda, u mill-kliem tal-kodiċi NM 2202 , 2202 90  u 2202 90 91 .
                     Minħabba li jista' jinxtorob direttament bħala xarba, il-prodott huwa kopert b’titlu 2202 .
                     Il-prodott huwa eskluż minn titlu 0403  għax l-esteri ta' l-istanol mhumiex sustanzi miżjuda mit-tip permess fil-prodotti ta’ kapitlu 4, (ara n-Noti ta' Spjega tas-Sistema Armonizzata għall-kapitlu 4, Ġenerali, punt (I), it-tieni paragrafu). Il-prodott għalhekk ma jistax jitqies bħala jogurt likwidu, bit-togħma jew li fih frott, ġewż jew kakaw miżjud, ta' titlu 0403 .
                     Il-klassifikazzjoni f’titlu 1901  hija eskluża minħabba li l-prodott għandu karatteristiċi ta' xarba ta’Kapitlu 22 (ara n-Nota ta' Spjega tas-Sistema Armonizzata għall-titlu 1901 , punt (III), it-tieni paragrafu).
                  
               
                     
                                 2.
                              
                              
                                 Prodott bil-kompożizzjoni li ġejja (perċentwali skond il-piż):
                                 
                                    
                                                   
                                                               —
                                                            
                                                            
                                                               jogurt (kontenut tax-xaħam fil-ħalib 0,1 % skond il-piż)
                                                            
                                                         
                                                
                                                   76 
                                                
                                             
                                                   
                                                               —
                                                            
                                                            
                                                               preparazzjoni aromatizzata ta' l-aloe vera
                                                               
                                                            
                                                         
                                                
                                                   22 
                                                
                                             
                                                   
                                                               —
                                                            
                                                            
                                                               zokkor
                                                            
                                                         
                                                
                                                   2 
                                                
                                             
                                 Il-kulur tal-prodott huwa abjad ħadrani. Il-konsistenza tas-sustanza hija dik ta' jogurt komuni. Jidhru xi biċċiet mill-aloe vera f'din is-sustanza.
                                 Il-prodott jitqiegħed f'kontenituri ta' 150g.
                              
                           
                  
                     1901 90 91 
                  
                  
                     Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda, u mill-kliem tal-kodiċi NM 1901 , 1901 90  u 1901 90 91 .
                     L-aloe vera mhijiex frotta ta’ kapitlu 8, iżda pjanta ta’ kapitlu 6. Għalhekk il-prodott ma jissodisfax il-kriterji tal-kliem ta' titlu 0403 .
                     Preparazzjonijiet ta' l-ikel bbażati fuq prodotti tal-ħalib huma esklużi minn Kapitlu 4 (ara n-Nota ta' Spjega tas-Sistema Armonizzata għall-kapitlu 4, Ġenerali, punt(I), l-aħħar paragrafu, punt (a)).
                     Il-prodott huwa klassifikabbli f’ titlu 1901  minħabba li fih, minbarra kostitwenti naturali tal-ħalib, ingredjenti oħra ta’ tip li mhuwiex permess f’titli 0401  sa 0404  (ara n-Nota ta' Spjega tas-Sistema Armonizzata għal titlu 1901 , punt (III), l-ewwel paragrafu).